b'\n_START_ARTICLE_\nEurasier\n_START_SECTION_\nHistorie\n_START_PARAGRAPH_\nI 1960 skabte tyskeren Julius Wipfel ved krydsning af Chow Chow og Wolfspitz en hunderace, der f\xc3\xb8rst fik navnet "Wolf-Chow". Efter indkrydsning af Samojedhund i 1973 blev racen omd\xc3\xb8bt til "Eurasier" og anerkendt af FCI som selvst\xc3\xa6ndig hunderace. Navnet Eurasier er sammensat af euro + asia, da Wolfspitz er den \xc3\xa6ldste europ\xc3\xa6iske hunderace, og Chow-Chow er den \xc3\xa6ldste asiatiske hunderace.\n_START_SECTION_\nTemperament\n_START_PARAGRAPH_\nSelvbevidst, stolt, rolig og ligev\xc3\xa6gtig med h\xc3\xb8j irritationst\xc3\xa6rskel, vagtsom og opm\xc3\xa6rksom uden at v\xc3\xa6re st\xc3\xb8jende. Nogle hundeb\xc3\xb8ger refererer til Eurasieren som den af mange hunderacer, der minder mest om en kat p\xc3\xa5 grund af racens st\xc3\xa6rke selvst\xc3\xa6ndighed og egensind. Eurasieren er st\xc3\xa6rkt knyttet til sin familie og er ofte tilbageholdende/reserveret over for fremmede. For at udvikle sine egenskaber fuldt ud beh\xc3\xb8ver Eurasieren t\xc3\xa6t kontakt med sin familie. En k\xc3\xa6rlig konsekvens og samarbejdende opdragelse._NEWLINE_Eurasieren egner sig ikke til at v\xc3\xa6re alene hjemme hele dagen.'